
	Nr.
	4c-6/255






Către,

BIROUL PERMANENT AL 

CAMEREI DEPUTAŢILOR


Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.21/2014 pentru modificarea art.6 din Legea nr.597/2001 privind unele măsuri de protecţie şi autorizare a construcţiilor în zona de costă a Mării Negre, trimis comisiei pentru examinare pe fond, cu adresa nr. PL.x 341 din 23 iunie 2014.

PREŞEDINTE,

MARIN ALMĂJANU
Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 
	Bucureşti,
	23.09.2014

	Nr.
	4c-6/255


R A P O R T      
asupra proiectului de Lege privind aprobarea Ordonanţei de urgenţă a Guvernului nr.21/2014 pentru modificarea art.6 din Legea nr.597/2001 privind unele măsuri de protecţie şi autorizare a construcţiilor în zona de costă a Mării Negre

În conformitate cu prevederile art.95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului a fost sesizată, prin adresa nr. PL.x 341 din 23 iunie 2014, cu dezbaterea pe fond în procedură de urgență, a proiectului de Lege privind aprobarea Ordonanţei de urgenţă a Guvernului nr.21/2014 pentru modificarea art.6 din Legea nr.597/2001 privind unele măsuri de protecţie şi autorizare a construcţiilor în zona de costă a Mării Negre.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.520/06.05.2014)
· avizul favorabil al Comisiei juridice, de disciplină și imunități (nr.4c-11/726/01.07.2014)

· avizul favorabil al Comisiei pentru mediu și echilibru ecologic (nr.4c-27/144/01.07.2014)

· avizul favorabil al Comisiei pentru industrii și servicii (nr.4c-3/227/10.09.2014)


Proiectul de lege a fost adoptat de Senat în şedinţa din 18 iunie 2014, în calitate de primă Cameră sesizată.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările și completările ulterioare. 
Proiectul de lege are ca obiect de reglementare aprobarea Ordonanţei de urgenţă a Guvernului nr.21/2014 pentru modificarea art.6 din Legea nr.597/2001 privind unele măsuri de protecţie şi autorizare a construcţiilor în zona de costă a Mării Negre și anume prin interzicerea executării lucrărilor de construcție, precum și cele de reparare a străzilor în perioada 15 mai - 15 septembrie a fiecărui an.

Potrivit prevederilor art.61 din Regulamentul Camerei Deputaţilor, republicat, cu modificările și completările ulterioare, comisia a examinat proiectul de lege în şedinţa din 23 septembrie 2014.
La lucrările comisiei au fost prezenţi 20 deputaţi, din totalul de 24 membri ai comisiei.

La dezbaterile care au avut loc a participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările și completările ulterioare, domnul Cristian Stamatiade - șef serviciu în cadrul Ministerului Dezvoltării Regionale și Administrației Publice, domnul Paul Racoviță - inspector general și doamna Iulia Gheorghe - director în cadrul Inspectoratului de Stat în Construcții

În urma examinării intervenţiei legislative şi a opiniilor exprimate de către membrii Comisiei, s-a hotărât cu unanimitate de voturi, să se supună plenului Camerei Deputaţilor adoptarea proiectului de Lege privind aprobarea Ordonanţei de urgenţă a Guvernului nr.21/2014 pentru modificarea art.6 din Legea nr.597/2001 privind unele măsuri de protecţie şi autorizare a construcţiilor în zona de costă a Mării Negre  în forma adoptată de Senat.

 În raport cu obiectul şi conţinutul reglementării, proiectul de lege face parte din categoria legilor ordinare.
	PREŞEDINTE,
	                    SECRETAR,

	MARIN ALMĂJANU
	RADU BABUȘ


Consilier, Roxana Feraru

